Den Vest-Sjællandske Avis, 1815-07-15
Oversigt af Dagens Nyheder. De Allierede Magter har bestemt erklæret sig imod Napoleon og forlangt Ludvig den 18des Jndsættelse. Blodig Kamp og Overgivelsen af Paris ved en Capitulation har været denne Beslutnings Følger, men hele Frankerige er ikke endnu bragt til at hylde det Bourbonske Huuses Scepter. Den Franske Regjerings Commissarier som vare sendte til de Allierede Magter, som stode ved Rhinen, fik til Svar af de Ministre, som den Russiske og Østerrigske Keiser og Kongen af Preussen havde ladet træde i Underhandlinger med dem: at deres Monarker maatte handle i Forening med de andre Allierede Magter, og at de kun vilde finde Sikkerhed naar Bonaparte blev udleveret til dem; Commissairerne bleve saaledes sendte tilbage. Begge Keiserne begave sig derpaa til Nancy, og den Østerrigske Keiser skal have erklæret: at den unge Napoleon maae prise sig lykkelig dersom han engang kan blive Hertug i Parma, ogsaa siges, at Baandet mellem Østerrig og det Bourbønske Huus skal knyttes fastere, ved det at Hertugen af Berry skal giftes med en Østerrigsk Prindresse. Krigen er altsaa bleven fortsat; Schweitserne vil gaae offensiv tilværks mod Frankerige, fordi de Franske har bombarderet Basel. Erkehertug Ferdinand er med 200,000 Mand Østerrigske Tropper rykket ind i Colmar i det Elsasske, og Østerrigske Tropper har fægtet i Forbindelse med Würtembergerne i det blodige Slag ved Hagenau den 28de Juni, ved hvilket General Rapp blev tvunget til at kaste sig ind i Strasborg med sin Armee. Würtembergerne tilstaae selv, at de tabte med Døde og Saarede henimod 800 Mand; Strasborg bliver nu beleiret af de Allierede. Det er mærkværdigt hvor hengiven at Landfolket i Elsas er for Napoleon, Bønderne angribe de Allieredes Tropper som rasende Mennesker, de skyde ud af Vinduerne og ligge i Kornet hvorfra de sigte paa Fienderne; mange af de Allieredes Soldater skal være omkomne derved; i en Landsbye skal de have levende forsfæstet fem Østerrigske Soldater (som dog vist er en Fabel) Følgen af dette er at de Allierede afbrænde Landsbyer Landet rundt, men Bønderne flygte til Skovene og forurolige derfra Armeerne. Den store Russiske, Armee er under Feldmarskal Barclay de Tolly brudt ind i Frankerige. J Alt skal 700,000 Mand fiendtlige Tropper staae paa Fransk Grund. For de Heltes Haand, som vandt Hovedslaget, er Paris ogsaa faldet. – Blücher var den 29de Juni i Gonesse, 1 Miil fra Paris, mange Fægtninger vare forefaldne paa Marschen dertil, som alle vare uheldige for de Franske, General Kellermann blev fanget i en af dem; de Preussiske Forposter streifede til St. Denis (en Stad tæt ved Paris, hvor de Franske Kongers Begravelser ere) allerede bleve Høiderne af Montmortre recognoscerede. - Lord Wellingtons Hovedqvarteer var i Gonesse den 2den Juli. - Preusserne gik siden Paris omkring og maatte udstaae haarde Fægtninger ved St. Cloud og Mendon, men General Ziethen overvandt al Modstand og satte sig fast i denne sidste Bye, den 3die Julii angrebe de Franske, som skal have været 50,000 Mand stærke, Preusserne ved Jssy, men bleve slagne tilbage; Versailles, dette berømte Slot, blev taget tilbage af de Franske og igjen erobret af de Allierede; de skjønne Egne og Paris, St. Cloud og Malmaison skal have lidt meget; da nu de Franske endelig saae, at al Modstand var forgiæves, tilbøde de at overgive Staden, og en Militairisk Convention blev dertil afsluttet den 3die Juli paa Napoleons sædvanlige Sommerboepæl, Slottet St. Cloud, imellem Blücher, Wellington og Prindsen af Eckmühl, hvis Hovedbetingelser gaae ud paa, at en Vaabenstilstand indgaaes, at den Franske Armee skal i 3 Dage rømme Paris og i 8 Dage trække sig uhindret tilbage bag Loire Floden, og at Stadens Sikkerhed skal betrygges. Paris er ikke i Conventionen. nævnet som overgivet til Ludvig den 18de og Hertugen af Wellington erklærer: at denne Convention afgjør blot de nærværende Militairiske Spørgsmaal uden at udbrede sig over politiske Bestemmelser); siden Conventionen afsluttedes, skal Desertionen, blandt den Franske Armee have stærkt taget Overhaand. Ludvig den 18de er i Seulis; man mener, at han den 5te Juli vil holde sit Jndtog i Paris, Fyrsten af Talleyrand skal endnu være hos ham; Prindsessen af Angouleme udstæder en Proclamation til de Franske fra London af. Jnsurgenterne i Vendseskal have slaget Bonapartes Tropper, taget 30 Kanoner, og dræbt General Travot og indtaget Rennes; i Bourdeaux samler sig en royalistisk Hær, og den hvide Cocarde paasættes i mange Egne.